निजाम के शाही ज्वेलर - असफ जहा राजवंश के निजाम को मोतियों से बहुत प्यार था। इसलिए चारमीनार के आसपास मोतियों का बाजार विकसित हुआ। मोतियों से पहले हैदराबाद हीरों का बड़ा केंद्र था। किसी जमाने में विश्व प्रसिद्ध कोहीनूर हीरा गोलकुंडा के खदानों से ही निकला था। साल 1906 में रामदत्त मल ने हैदराबाद में मोतियों की पहली दुकान खोली। तब रामदत्त मल को निजाम ने अपने शाही ज्वेलर का दर्जा दिया। हालांकि हैदराबाद में मोतियों का उत्पादन नहीं होता, पर यह बिक्री का बड़ा केंद्र बन गया है। बाजार में आने वाले मोती श्रीलंका, चीन और जापान से आता है। हालांकि कई जगह भारत में भी कल्चर्ड मोतियों का निर्माण होने लगा है।